Рочев Егор Васильевич

Рочев Егор Васильевич (1937—2012) — тӧдчана коми гижысь.

 Олан туй 
 1937, ода-кора тӧлысь 7 лун — чужис Ыджыд тундраын кӧр видзысьяслӧн семьяын.
 Усвавомын помаліс 8 класс.
 Пырис уджавны Укваса механическӧй заводӧ, водзӧ велӧдчис рытъя школаын.
 1956 – муніс служитны армияӧ.
 Армияысь локтӧм бӧрын бӧр локтіс заводас, велӧдчис рытъя школаын: босьтіс кӧрт кузя строгальщик, плотник, бетонщик-строитель, электрик, кровельщиклысь специальносьтъяс. Та кадӧ босьтчис гижны.
 1964—1971 — уджысь орӧдчытӧг велӧдчис А.М. Горький нима литературнӧй институтын. Та кадӧ жӧ журналисталіс «Югыд туй» газетын, телевидениеын.
 1977—1993 – уджаліс «Войвыв кодзув» журналын, вӧлі медшӧр редакторӧн.
 1993 – петіс пенсия вылӧ.
 2012, йирым тӧлысь 9 лун — кувсис Сыктывкарын дыр висьӧм бӧрын.Умер коми писатель Егор Рочев,Скончался известный коми писатель Гуалӧма Гӧрд Затонса шойнаӧ йирым тӧлысь 12 лунӧ.

 Гижан удж 
Гижысь тӧдса кыдзи прозаик. Медводдза кывбуръяс да висьтъяс петісны «Войвыв кодзув» журналын 1962 воын. Аслыспӧлӧс гижан сям Егор Рочев петкӧдліс «Аддзысьӧм» (1965) да «Тер Мишлӧн висьтасьӧм» (1986) повесьтъясын, «Аслыспӧлӧс шыяс» висьтын (1971).

Егор Рочевлӧн гижӧдъясын шӧр темаыс – тундра, кӧр видзӧм, налӧн олӧмыс да уджыс. Кӧр видзысьлӧн пи Лёва йылысь висьтъяс сикӧтш петкӧдліс, мый гижысь кужӧ гижны ичӧт арлыда челядьлы. Егор Рочев ёна нималіс «Ичӧт Митрук да Ыджыд тундра» повесьтӧн, коді петіс 1970-ӧд воясӧ «Детская литература» небӧг лэдзанінын. Повесьт вӧлі вуджӧдӧма роч, украин, удмурт, молдав, эст да венгер кывъяс вылӧ.

Сылӧн «Батьлӧн ордым» повесьт (1969) сідзжӧ вӧлі сиӧма тундраса йӧзлы. Повесьт вӧлі вуджӧдӧма роч кыв вылӧ «Добрая тундра» ним улын. Ыджыдджык нималӧм лои «Лӧз тундра» дилогия петӧм бӧрын.

«Сьӧлӧмын вурыс» повесьт (1974), коді петіс рочӧн «За каждый свой шаг...» ним улын (1979), висьталӧ Сыктывкарса вӧр комплекс кыпӧдысьяс йылысь.

 Небӧгъяс 
Егор Рочевлӧн ставнас йӧзӧдӧма 18 небӧг.

 Комиӧн 
 Батьлӧн ордым. Сыктывкар, 1971. 
 Лёва. Сыктывкар, 1972. 
 Сьӧлӧмын вурыс. 1976
 Лöз тундра. 1980
 Менурей. Сыктывкар, 1983
 Митрук петӧ тундраысь. 1987
 Морт туй. 1991.
 Кузь вӧт: повесьтъяс, висьтъяс, новеллаяс / Серпасаліс А.В. Мошев; редактор А.В. Тентюков. – Сыктывкар: Коми кн. изд-во, 1998. – 240 л.б.
 Кӧрысь тэрыбджык: повесьт / Серпасаліс А. Попова; редактор А.В. Ульянов. – Сыктывкар: Эскӧм, 2007. – 112 л.б.

 Роч кыв вылӧ вуджӧдӧмӧн 
 За каждый свой шаг... . Сыктывкар, 1979.
 Добрая тундра. 1974.
 Менурей: повести / Пер. с коми С. Панкратова, А. Шихова. – Сыктывкар: Коми кн. изд-во, 1983. – 302 с.
 Бегут, бегут олени. 1989.

 Наградаяс 
 1977 — Россияса гижысь котырӧ пырысь.
 Коми Республикаын нимӧдана уджалысь.
 Коми АССР-са Вылыс Сӧветлӧн Почёт грамота.

 Ӧшмӧсъяс 
 http://history-x.ru/03/16/049.htm
 https://web.archive.org/web/20160304142725/http://nbrkomi.ru/page/2767/
 http://pechora-cbs.ru/rochev-egor-vasilevich
 Одинцов А. Мортсö быдтiс тундра: воспоминания // Войвыв кодзув, 2007. № 5. Л. б. 61-64.
 Латышева В.А. У реки, у леса: (заметки о детской прозе коми) // Классики и современники: ст. о лит. Сыктывкар, 2005. С. 40-41.

 Ыстӧдъяс 

Категория:Персоналия анбурӧд
Категория:Персоналия:Коми
Категория:Коми гижысь
Категория:Ускар каркытш